cyanic-selkie/wikianc huggingface dataset:
Santa Rosa de Konlara
Santa Rosa de Konlara arba tiesiog Santa Rosa – miestas Argentinoje, San Luiso provincijos šiaurės rytuose, 20 km į vakarus nuo Merlo. Chunino departamento centras. 4,5 tūkst. gyventojų.
Miestas išsidėstęs Konlaros slėnyje, prie Konlaros upės. Pradėjo formuotis pastačius Santa Rosa de Limos koplyčią. Geležinkeliai veda į Vilja Doloresą ir Vilja Mersedesą. Santa Rosoje yra svarbiausias provincijoje mineralinių vandenų kurortas. Miesto apylinkėse yra kitų kurortų, taip pat archeologinių radimviečių.
Ukrainos karbovanecas
Ukrainos karbovanecas  – istorinė Ukrainos valiuta. Vartota Ukrainos liaudies respublikos, o atkūrus nepriklausomybę – Ukrainos respublikos. Vėliau ją pakeitė grivina.
Sebastien Bourdais
Sebastjanas Burdė (g. 1979 m. vasario 28 d. Le Mane, Prancūzija) – autosporto lenktynininkas iš Prancūzijos. Nuo 2011 m. jis lenktyniauja IndyCar čempionate.
Jis yra pats sėkmingiausias Champ Car serijos lenktynininkas, laimėjęs šį čempionatą 4 kartus iš eilės (2004–2007 m.).
Junior Formula
Bourdais progresavo ir 1995 m. dalyvavo Formula Campus čempionate, sezoną baigęs 9 vietoje. Po to dvejus metus jis praleido Prancūzijos Formula Renault čempionate. 1997 m. jis finišavo antras, o kitais metais tapo metų naujoku Prancūzijos Formula 3 serijoje. 1999 m. jis tapo šios serijos čempionu, pelnęs 8 pergales ir 3 pole pozicijas.
Formulė 3000
Sulaukęs daug sėkmės žemesnėse lygose prancūzas prisijungė prie Prost Junior komandos Tarptautiniame F3000 čempionate. Sezoną jis baigė 9-tas. 2001 m. jis perėjo į DAMS komandą ir su ja pelnė pirmąją savo pergalę čempionate. Kitais metais jis vėl pakeitė komandą, su kuria pelnė dar tris pergales.
Champ Car
thumb|right|200px|S.Bourdais [[2008 m. Didžiosios Britanijos Grand Prix|Didžiosios Britanijos GP]] Sekdamas kitų pilotų (Juan Pablo Montoya, Bruno Junqueira) pavyzdžiu prancūzas perėjo į Champ Car čempionatą 2003 m. Tais metais jis tapo metų naujoku ir sezoną baigė 4 vietoje.
Per kitus 4 metus praleistus Champ Car Bourdais dominavo ir pelnė 4 Champ Car čempiono titulus. Iš viso jis pelnė 31 pergalę, 39 podiumus ir 27 pole pozicijas. Iki šiol jo rekordo (4 pasaulio čempiono titulai) niekas nėra pagerinęs.
Formulė 1
2002 m. prancūzas pirmą kartą išbandė Formulės 1 bolidą per bandymus su Arrows ekipa, tačiau bankrutavus ekipai negalėjo pasirašyti su ja sutarties.
Į Formulę 1 jis grįžo 2007 m. pabaigoje. Jis atliko keletą bandymų su Scuderia Toro Rosso ekipa, su kuria jis pasirašė sutartį 2008 m. 2008 m. kovo 18 d. jis debiutavo Formulės 1 lenktynėse Australijoje. Tose lenktynėse jis sugebėjo pelnyti 2 taškus. Likusio sezono metu taškuose jam pavyko finišuoti tik Belgijoje. Galutinėje įskaitoje su 4 taškais jis liko 17-tas.
2009 m. liepos 2 d. S. Bourdais buvo atleistas iš Scuderia Toro Rosso komandos, o jį pakeitė Jaime Alguersuari.
Suerleague Formula
2009 m. rugsėjo pradžioje prisijungė prie Sevilla FC komandos, Superleague Formula lenktynėse. Jis važiavo 6 lenktynėse ir su 253 taškais užėmė 9 vietą.
IndyCar
Nuo 2011 m. prancūzas lenktyniauja JAV vykstančiame IndyCar čempionate. 2011 m. su Dale Coyne Racing komanda surinkęs 188 taškus jis liko 23-ioje vietoje. 2012 m. sezone sportininkas atstovauja Lotus-Dragon Racing komandai.
24 val. Le mano lenktynės
Nuo 1999 m. Bourdais kasmet dalyvauja 24 val. Le Mano lenktynėse. 2007, 2009 ir 2011 m. prancūzas su Team Peugeot Total komanda LMP1 klasėje užėmė 2 vietas.
Balevičienė
Balevičienė - lietuviška moteriškos giminės pavardė (ištekėjusi moteris).
Ši pavardė kilusi iš vyriškos giminės pavardės Balevičius.
Pavardę turi šie garsesni asmenys:
Kimberlitas
Kimberlitas sudaro nedidelius kūnus Žemės plutoje, vadinamus kimberlitiniais vamzdžiais, vamzdeliais, sprogimo vamzdeliais, diatremomis. Šių struktūrų diametras iki vieno kilometro. Taip pat pasitaiko ir kitų kimberlito slūgsojimo formų - daikų, silų.
Griaunamasis kamuolys
Griaunamasis kamuolys – metalinis kamuolys su grandine pakabintas ant krano, kuris skirtas pastatams griauti ir ardyti. Labiausiai paplito XX a. 6 ir 7 dešimtmečiuose. Šiais laikais griaunamieji kamuoliai naudojami retai, nes juos pakeitė tolimo pasiekimo ekskavatoriai ir hidrauliniai ekskavatoriai.
Naftos pikas
thumb|M. King Hubbert gan tiksliai numatė JAV naftos produkcijos piką.
Naftos pikas – momentas, kai naftos gavyba pasieks aukščiausią tašką pasaulyje. Šią sąvoka įvedė Shell naftos bendrovės geologas, M. King Hubbert. Jis numatė, kad JAV naftos produkcija pasieks aukščiausią ribą XX a. septinto dešimtmečio pradžioje.
Naftos piko sąvoka nėra tobula, todėl kad naujos technologijos ir naujų naftos klodų atradimai atitolina naftos gavybos piką. Pavyzdžiui, Brazilijos Petrobras bendrovė gali siurbti naftą iš giliai po vandeniu esančių telkinių. Be to, net jei naftos produkcija ir pasiekė piką, kiti naftos produktai – naftingieji skalūnai ir gudroniniai smėliai – neleis naftos barelio kainoms dramatiškai kilti.
Edgaras Apelis
Latvijos rinktinės sudėtyje dalyvavo 2006 m. Pasaulio U-18 jaunimo čempionate, per 5 varžybas atliko 3 rezultatyvius perdavimus ir gavo 2 baudos minutes. 2006 m. sezoną pradėjo Latvijos ledo ritulio lygos klubo SK Riga 20 sudėtyje.
Hargitos apskritis
Geografija
Apskritis įsikūrusi Rytų Karpatų kalnuose. Svarbiausi yra Hargitos ir Čiuko masyvai, kuriuos skiria Olto upės slėnis. Be šios upės, Hargitos apskrityje dar prasideda Murešas, Didžioji Tirnava ir Mažoji Tirnava. Čia taip pat telkšo vulkaninės kilmės Sfinta Anos ežeras, yra vaizdingas Bikazo kanjonas, trykšta mineralinės versmės.
Gyventojai
2011 m. tautinė sudėtis:
Administracinis suskirstymas
Apskritis suskirstyta į 4 savivaldybes, 5 miestelius ir 58 bendruomenes.
Magistralinis kelias A18 (Lietuva)
A18 – Lietuvos magistralinis kelias, Šiaulių miesto aplinkkelis. Kelio ilgis – 17,10 km. Šiame kelyje „juodųjų dėmių“ nėra.
Kelias prasideda į pietus nuo Šiaulių, dviejų lygių sankryžoje, su. Eina Šiaulių rajono savivaldybės teritorija. Žiedu aplenkia Šiaulių miestą. Susikerta su magistrale ir įsilieja atgal į, į šiaurę nuo Šiaulių.
Planuojama trasą pratęsti iki kelio (į rytus nuo miesto), šitaip suformuojant šiaurinį miesto aplinkkelį. Ši atkarpa bus pirmoji Lietuvoje, kai dviejų juostų kelias bus su atskirtu vietiniu ir tranzitiniu srautu. Susisiekimas bus tik per skirtingų lygių sankryžas, kurios planuojamos, kur kelias susitiks su krašto ir magistraliniais keliais.
Istorija
Apie 2000 m. buvo atidarytas šiaurvakarinis miesto apvažiavimas, kuris jungė su. Tuomet kelias turėjo krašto kelio statusą ir jo numeris buvo.
2004 m. buvo atidarytas Šiaulių pietvakarinis apvažiavimas, kuris suformavo Šiaulių vakarinį apvažiavimą, bei buvo nukreipta trasa.
Šiuo metu planuojama nutiesti šiaurrytinį miesto apvažiavimą.
Endomitozė
Endomitozė – supaprastėjęs mitozės variantas, kai nebūna nei citokinezės, nei kariokinezės, bet chromosomų skaičius padvigubėja. Mitozės anafazėje chromatidės atsiskiria, tampa atskiromis chromosomomis, bet jos nenutempiamos į priešingus ląstelės galus. Chromosomos lieka toje pat vietoje, apie jas susiformuoja branduolio apvalkalas. Ląstelė lieka viena, tačiau chromosomų skaičius joje padvigubėja. Taip diploidinė (2n) ląstelė tampa tetraploidine (4n). Dar po vienos endomitozės ląstelės pasidarytų oktoploidinės (8n). Endomitozė – tai poliploidijos susidarymo būdas.
Kolchicinu sukeliama endomitozė naudojama chromosomų skaičiui padvigubinti genetikoje (kaip tyrimo įrankis) ir selekcijoje (diploidijai atstatyti ar poliploidijai sukelti).
Juozas Baltušnikas
Juozas Baltušnikas (1909 m. sausio 2 d. Juostininkai, Anykščių valsčius – 1956 m. rugpjūčio 17 d. Monte Grandė, Argentina) – Argentinos lietuvių bendruomenės veikėjas.
Biografija
1927 m. baigė Raguvos progimnaziją. 1929 m. atvyko į Argentiną. 1931 m. su kt. įsteigė Lietuvių liaudies teatrą. „Susivienijimo lietuvių Argentinoje“, sąjungos „Laisvoji Lietuva“ veikėjas, 1944–1946 m. Centro valdybos sekretorius. 1934–1937 m. žurnalo „Dabartis“ bendradarbis, 1936–1943 m. savaitraščio „Momentas“ redaktorius.
Hasbani
Hasbani arba Sniras  – upė Libane ir Izraelyje; vienas iš didžiausių Jordano upės intakų. Pagrindinės Hasbani ištakos yra iš dvejos versmės Libane – Vazanio ir Hakzbiecho. Prieš kirsdamas Izraelio sieną, Hasbani teka 25 km Libane, o pasiekęs šiaurės Izraelį, jungiasi su Baniaso ir Dano upėmis, suformuodamas Jordano upės intaką.
Deguliai
Deguliai, arba antraknozė – augalų liga, kurią sukelia grybšių (Deuteromycetes) poskyrio svylagrybių (Gloeosporium) ir deguliagrybių (Colletotrichum) genčių kai kurių rūšių grybai.
Liga reiškiasi dėmėmis ant įvairių augalo organų. Dėmės, kartais ir žalias audinys, būna su tamsiais kauburėliais – acervulėmis. Ligoti lapai džiūsta, plonesni stiebai dėmių vietose lūžta.
Lietuvoje deguliais dažniausiai serga agrastai, serbentai, avietės, dobilai, pupelės, beržai, drebulės. Agrastų ir serbentų degulius sukelia (Gloeosporium ribis). Dažniau pažeidžia lapus. Aviečių degulius sukelia avietinis svylagrybis (Gloeosporium venetum). Dažniau pažeidžia stiebus. Beržų degulius sukelia beržinis svylagrybis (Gloeosporium betulinum). Ant lapų atsiranda raudonai rudų, apskritų dėmių. Dobilų degulius sukelia stiebinis svylagrybis (Gloeosporium caulivorum), kuris pažeidžia stiebus. Ant jų atsiranda juodai rudų, pailgų arba netaisyklingos formos dėmių. Drebulių degulius sukelia drebulinis svylagrybis (Gloeosporium tremulae). Lapų dėmės pilkos, rudais pakraščiais, apskritos arba netaisyklingos formos. Pupelių degulius sukelia pupelinis (Colletotrichum lindemuthianum). Deguliai pažeidžia visus antžeminius organus.
Santa Isabelė (sala)
thumb|right|300px|Santa Isabelės topografinis žemėlapis Santa Isabelė – ilgiausia iš Saliamono Salų ir didžiausia sala Isabelės provincijoje. Salos ilgis siekia apie 200 km, plotis 22 km, plotas 2999 km².
Šuazelis yra vakaruose, Malaita yra rytuose, Ramusis vandenynas – šiaurėje, o Gvadalkanalis pietuose.
Aukščiausias kalnas saloje yra Sasaris (1220 m). Maruto upė teka iš to kalno į vandenyną prie Hofio. Administracinis centras yra Buala, kur yra aerouostas. Kitas svarbus salos kaimas yra Samasodu.
Istorija
Pirmi europiečiai saloje buvo ispanai, vadovaujami Álvaro de Mendaña de Neira, kurie 1568 m. čia apsistojo, kad pastatytų valtis gretimų salų žvalgybai. Jie labai greitai įsivėlė į konfliktus su vietiniais.
Neradę aukso, aptikę mažai maisto ir sutikę priešiškus gyventojus, ispanai persikėlė į Honiarą Gvadalkanalyje. Jų kolonija išmirė.
XIX a. Santa Isabelės gyventojai kentėjo nuo europiečių, kurie grobė vietinius darbams plantacijose. XX a. pradžioje saloje išplatinta krikščionybė.
Derviniai augalai
thumb|160px|Pušies derva Derviniai augalai – dervas natūraliai sintetinantys medžiai, rečiau - žolės.
Paplitimas
Dauguma dervinių augalų paplitę tropinio ir subtropinio klimato juostose. Dervos juose susidaro kaip medžiagų apykaitos ekskretai ir kaupiasi stiebo arba lapo sakotakiuose, žievės sakų talpyklose, sėklų sakopūslėse. Dervose yra antiseptinių medžiagų, kurios saugo augalą nuo parazitinių grybų, mikroorganizmų. Svarbūs yra balzamines dervas kaupiantys derviniai augalai (vaistinė kopaifera, miramedis). Iš terpentininės pistacijos (Pistacia terebinthus), augančios Viduržemio jūros srityse, gaunamas Kipro balzamas. Azijos tropinio klimato juostoje augantis benzoinis stirakas (Styrax benzoin) kaupia benzoinę dervą. Iš baltojo agatmedžio (Agathis alba) ir araukarijos (Araucaria australis) gaunamas kopalas, iš mastikinės pistacijos (Pistacia lentiscus) – mastika.
Dervų turi visi salieriniai, asiūkliniai, beveik visi magnolijainiai augalai, pipirlapė, tamsioji plautė, pelkinis pūkelis, balinis ajeras, dirvoninis dobilas, paprastoji juodgalvė, miškinė notra, islandinė kerpena ir kiti augalai.
Šaltiniai
Răşină naturală
Ču karalystė
Ču (kin.: 楚 Chu, senasis tarimas tsiwo), anksčiau vadinta Dzing (荆) ir Dzingču (荆楚) – senovinė Kinijos valstybė, egzistavusi apie XI a. pr. m. e. – 223 m. pr. m. e. Ji buvo Istorinės Kinijos pietuose, Jangdzės upės vidurupyje, ir užėmė dalį dabartinių Hubėjaus, Hunano, Čongčingo provincijų.
Ču karalystės teritorija dalinai sutapo su Dzing provincija.
Geografija
Ču apėmė didžiulę teritoriją Jangdzės upės vidurupyje ir buvo didžiausias senovės Kinijos regionas. Šiaurėje ji ribojosi su Han, vakaruose – su Šu ir Ba regionais, rytuose – su Vu ir Jue regionais.
Skirtingai nei šiaurinėse valstybėse, Ču regionas buvo tinkamas auginti ryžius, jis pasižymėjo ypač dideliu derlingumu.
Priešistorė
Dėl ypač palankių gyvenimo sąlygų Jangdzės vidurupyje suklestėjo viena seniausių Kinijos teritorijoje priešistorinių civilizacijų. Žmonės gana anksti pradėjo auginti ryžius. Jau V tūkst. pr. m. e. buvo statomos įtvirtintos gyvenvietės, žiedžiama daili keramika, kuri priklausė Daši kultūrai.
III tūkst. pr. m. e. Shijiahe kultūroje buvo gaminami puikūs nefrito dirbiniai. Kultūrinis centras Shijiahe yra vienas didžiausių atkastų priešistorinių miestų, kuris buvo tiksliai suplanuotas, kvadratinis. Jo kraštinės siekia 1 km.
II tūkst. pr. m. e. regionas patyrė stiprią įtaką iš šiaurės, čia suklestėjo Erlitou kultūra. Teritorija buvo užkariauta Šang ir Džou Kinijos.
Valstybingumas
Džou laikotarpio pradžioje tapusiame nepriklausomu Ču regione egzistavo daugybė valstybėlių, kurių viena buvo Džing. Ji ilgainiui absorbavo savo kaimynes, sukurdama didžiausią to meto Kinijos valstybę, valdžiusią visą Jangdzės vidurupio baseiną. Jos užkariautos valstybės buvo: E (863 m. pr. m. e.); Čuan (704 m. pr. m. e.); Šen (688-680 m. pr. m. e.); Si (684-680 m. pr. m. e.); Deng (678 m. pr. m. e.); Dao (643 m. pr. m. e.); Jiang (623 m. pr. m. e.); Liao (622 m. pr. m. e.); Žuo (622 m. pr. m. e.); Sui (506 m. pr. m. e.); Siu (512 m. pr. m. e.); Čen (479 m. pr. m. e.); Či (445 m. pr. m. e.); Cai (447 m. pr. m. e.); Dziu (431 m. pr. m. e.); Pi (418 m. pr. m. e.);
Apie V a. pr. m. e. Ču nusilpo viduje dėl neefektyvaus valstybės valdymo. Jos armija nusilpo. Siekdamas padaryti reformas, karalius Daovangas IV a. pr. m. e. pradžioje pasikvietė žymų karvedį iš Vei karalystės Vu Či, ir padarė jį savo ministru. Jo atliktos reformos labai sustiprino valstybę, padarydamos ją viena stipriausių tuometinėje Kinijoje.
Nuo IV a. pr. m. e. antros pusės Ču nuolat kovojo su agresyvia kaimyne Čin. Netekusi daugybės teritorijų šiaurėje, Ču vykdė užkariavimus pietuose ir rytuose, o 333 m. pr. m. e. kartu su Či pasidalino rytinę kaimynę Jue, o 249 m. pr. m. e. aneksavo Lu;
225–223 m. pr. m. e. vyko ilgas karas tarp Ču ir Čin, kuris baigėsi Ču pralaimėjimu. Ču buvo viena paskutiniųjų valstybių, prijungta prie Kinijos imperijos.
Tolesnė istorija
Čin dinastijos laikais daugybė Ču gyventojų buvo represuojami, tremiami į šiaurę. Dėl to mirus Čin Shihuangui, vietos žmonės sukilo, 206–202 m. pr. m. e. įtraukdami į sukilimą visą Kiniją. Taip buvo atkurta Ču karalystė. tačiau iš jos kilo du karvedžiai, Liu Bangas ir Šiang Ju, kurie kovojo tarpusavyje. Šį karą laimėjo Liu Banas, kuris vėl suvienijo Kiniją, pradėdamas Han dinastiją.
Pats būdamas kilmės iš Ču, jis išpopuliarino Ču papročius, madas visoje Kinijos imperijoje.
Žlugus Han dinastijai, regionas atiteko Vu valstybei. Šiaurinę Kiniją IV a. užplūdus barbarams, regionas tapo senosios Kinijos kultūros centru, čia valdė pietinės dinastijos.
Zelva (Seinų apskritis)
Zelva – kaimas Lenkijos šiaurės rytuose, Gibų valsčiuje, Seinų apskrityje, Palenkės vaivadijoje. Kaimas yra apie 11 km į pietryčius nuo Seinų ir 104 km į šiaurę nuo vaivadijos centro Balstogės. Kaimas yra įsikūręs tarp Seinos upės ir Zelvos ežero (plotas 105 ha, ilgis 2,45 km), kitoje upės pusėje yra Kiecie kaimas. Kaime yra mažas po atviru dangumi etnografinis muziejus. Muziejuje eksponuojami vietiniai kaimiečių darbai: verpimas, audimas, verpimo lynai, medienos apdirbimas, geležies apdirbimas, linų apdirbimas, duonos kepimas ir t. t. Kaime yra laisvalaikio centras Zelva ir nemažai kaimo turizmo sodybų, kurios svečiams siūlo apgyvendinimą ir maitinimą. Taip pat yra parduotuvė ir autobusų stotis. Šalia kaimo yra Kuklių draustinis.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Kaimas buvo įkurtas XVII a. Pželomsko miške, pirmą kartą kaimas paminėtas 1645 m., tuo metu jame gyveno apie 10 žmonių. Pradžioje tai buvo medienos apdirbimo kaimas iš Pžimožės miško. XVIII a. kaime apsigyveno vienuoliai kamendulai. Tuo laikotarpiu kaimo žmonės aptarnavo Vygrių vienuolyną malkomis ir medžio dirbiniais. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Spitako žemės drebėjimas
thumb|250px|Šv. Išganytojo bažnyčia po žemės drebėjimo. Spitako žemės drebėjimas  – 7,2 balo stiprumo žemės drebėjimas, vykęs 1988 m. gruodžio 7 d. 11:41 vietos laiku Armėnijos šiaurės vakaruose. Visiškai sugriautas Spitako miestas ir 58 kaimai, iš dalies sugriauti Stepanavano, Giumri (buvęs Leninakano), Vanadzoro (Kirovakano) miestai ir dar apie 400 gyvenviečių. Žuvo 25 000 žmonių, 19 000 sužeista, daugiau nei pusė milijono neteko pastogės.
Didelį sugriovimų mastą lėmė žemės drebėjimo zonai nepritaikyti pastatai. Gelbėjimo operaciją apsunkino šaltis, sniegas, gelbėjimo technikos trūkumas.
Buvo įsileisti gelbėtojai iš užsienio. Michailas Gorbačiovas nutraukė savo vizitą JAV ir grįžo aplankyti nukentėjusių vietų. Po žemės drebėjimo saugumo sumetimais uždaryta Mecamoro atominė elektrinė.
1990 m. Vašingtone buvo pastatytas paminklas Armėnijos žmonių padėkai už paramą išreikšti.
Olaus Magnus
Olausas Magnusas (SV Olaus Magnus; gimė kaip Olaf Månsson 1490 m. lapkritį Linšiopinge – 1557 m. ar 1558 m. rugpjūčio 1 d. Romoje) – Švedijos istorikas, kartografas, katalikų arkivyskupas.
Biografija
thumb|left|Olauso Magnuso medžio raižinys „Stabmeldžiai lietuviai“
20 metų išvyko mokytis į Vokietiją. Studijavo teologiją, istoriją. Po studijų tapo katalikų kunigu. Dirbo Švedijos diplomatinėje tarnyboje. Švedijos karaliaus Gustavo I Vazos pavedimu, keliavo po Europos valstybes. Švedijai pereinant į reformaciją, O. Magnusas persikėlė gyventi į Dancigą, vėliau į Italiją. Jo turtas Švedijoje buvo konfiskuotas.
1544 m. buvo nominaliai paskirtas Upsalos arkivyskupu. Šiuo statusu dalyvavo 1545 m. vykusiame Tridento susirinkime. Nuo 1550 m. iki mirties gyveno Romoje. 1555 m. Romoje išleido fundamentalų veikalą „Šiaurės tautų istorija“ (Historia de Gentibus Septentrionalibus). Knygoje aprašyti ir lietuvių papročiai, kultūra, buitis.
Kartografija
thumb|Olauso Magnuso žemėlapis „[[Carta Marina“]]
1539 m. Venecijoje išleido vieną seniausių ir patikimiausių to meto Šiaurės Europos žemėlapių – „Carta Marina“. Jame pavaizduota teritorija, apimanti Skandinaviją, dabartines Baltijos šalis, Baltijos ir Baltąją jūras, Kolos pusiasalį ir aplinkines teritorijas.
Dūdelėnai
Dūdelėnai – kaimas Panevėžio rajono savivaldybėje, 7 km nuo Raguvos.
Skylanders
thumb|right|260px| „Skylanders“ franšizės logotipas Skylanders – kompiuterinių žaidimų serija ir su ja susijusios žaislų figūrėlės vaikams, kurias nuo 2011 m. pradėjo leisti JAV „Activision“ kompanija.
Apie „Skylanders“
„Skylanders“ yra kompiuterinių nuotykių žaidimų serija. Žaidimų animacinėje aplinkoje valdomi veikėjai, kurių modeliai atitinka realių žaislų figūrėlių pavidalą. Žaislų figūrėlės taip pat vadinamos skailanderiais (Skylanders) − tai įvairūs monstrai, pramanytos būtybės. Pasak „Skylanders“ istorijos, šios būtybės kažkada gyveno pramanytame Skylands pasaulyje (pavadinimas sudarytas iš dviejų angliškų žodžių: sky − dangus, land − žemė). Skailanderiai buvo šio pasaulio gynėjai nuo blogio jėgų. Skylands pasaulyje įvyko nežinoma katastrofa ir skailanderiai įstrigo žmonių pasaulyje statinių žaislų figūrėlių pavidalu. Skailanderius sugrąžinti į jų pasaulį (kompiuterinio žaidimo) galima per pjedestalą „Portal of Power“, kuris pajungiamas prie žaidimų konsolės. Su žaidimu parduodami supakuoti „Portal of Power“ ir kelios skailanderių žaislų figūrėlės, kitas figūrėles reikia įsigyti atskirai.
„Skylanders“ franšizę sukūrė JAV „Toys for Bob“ studija, priklausiusi „Activision“. 2008 m. „Vivendi“ perėmus „Activision“ kontrolę, į jos naudojamą nuosavybę pateko keleto senų žaidimų franšizių prekiniai ženklai, tarp jų drakono Spyro. „Toys for Bob“ studija nusprendė naudoti drakoniuko Spyro vardą marketingo tikslais pirmajam „Skylanders“ žaidimui ir Spyro žaislo figūrėlė laikoma pirmuoju skailanderiu. Su kiekvienu išleistu nauju žaidimu buvo išleidžiami vis nauji skailanderių figūrėlių rinkiniai. Kiekvienas skailanderis priskirtas kurioms nors magijos klasėms. Senesnės kartos skailanderius galima naudoti su naujesniais žaidimais, tačiau naujesnės kartos skailanderiai nesuderinami su senesniais žaidimais. Su pirmaisiais trimis žaidimais išleista 80 skailanderių figūrėlių.
„Skylanders“ franšizė susilaukė didelės komercinės sėkmės. Nuo 2011 m., kai pasirodė pirmieji skailanderiai, iki 2015 m. vidurio buvo parduota daugiau nei 250 mln. vnt. žaislų figūrėlių ir franšizė surinko 3 mlrd. JAV dolerių pajamų. Pagrindiniai franšizės konkurentai: „Disney“ leidžiami „Disney Infinity“ (pradėta 2013 m.), „Nintendo“ − amiibo (2014) ir „Warner Bros.“ − „LEGO Dimensions“ (2015).
„Skylanders“ žaidimų serija
„Skylanders“ žaidimai išleisti visoms pagrindinėms žaidimų konsolėms, taip pat sukurti papildomi žaidimai mobiliosioms platformoms ir interneto naršyklės pagrindu veikiantys.
Pagrindinių žaidimų serija:
Balevičiūtė
Balevičiūtė – lietuviška moteriškos giminės pavardė (mergautinė pavardė).
Šios pavardės kita moteriškosios giminės forma yra: Balevičienė (ištekėjusi moteris).
Ši pavardė kilusi iš vyriškos giminės pavardės Balevičius.
Kranas
thumb|Kranas [[Vilnius|Vilniuje]] Kranas – mašina, skirta objektų pakėlimui ar pajudinimui. Daugiausiai naudojama transporto pramonėje prekėms krauti (ypač laivyboje) ir statybose sunkiems objektams išjudinti.
Istorija
Pirmieji kranai pradėti naudoti Senovės Graikijoje ir buvo varomi žmogaus arba gyvūno jėgos pagalba.
Lęšis (augalas)
Lęšis (Lens) – pupinių (Fabaceae) šeimos Faboideae pošeimio augalų gentis.
Vienametis žemaūgis augalas. Lapas turi porinius ovalius lapelius ir ūselius. Stiebas vagotas, Vaisius – suplota ankštis, kurioje yra disko pavidalo įvairios spalvos sėklos, kartais, patamsėjus sėklos luobo pigmentui, jos įgauna net juosvą spalvą.
Rūšys:
Lęšis – vienas pačių seniausių kultūrinių augalų.
Vienintelė Lietuvoje auginama rūšis
thumb|left|210px|Lęšio sėklos aštriais pakraščiais, 3-7 mm dydžio, labai įvairių spalvų ir atspalvių ([[raudona|rausvos, žalsvos, pilkos, rusvos)]]
Mačkova Ruda (Gibų valsčius)
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Ankylosauria
Ankylosauria – šarvuotųjų dinozaurų grupė. Gyveno kreidos periode, paplitę keliuose žemynuose. Buvo 3 šarvuotųjų dinozaurų šeimos – ankilozaurai ir nodozaurai laikomi pagrindiniais šarvuotaisiais, scelidosauridae gyveno anksčiau – juros laikotarpyje.
Kojos tvirtos trumpos. Sprandas, nugara, šonai ir uodega buvo padengti suplotomis kaulinėmis plokštėmis, įaugusiomis į storą odą. Kūnas baigėsi stora uodega. Visa tai gerai saugojo lengviausiai pažeidžiamą pilvą.
Nodozaurai turėjo siaurą kaukolę ir ilgus spyglius kyšančius iš šonų. Ankilozaurai turėjo platesnes kaukoles, o uodegos gale į kuoką panašų sunkų kaulinį rutulį, kuris buvo puikus ginklas. Ankilozaurai matyt ėsdavo visus žemus augalus, kokius tik rasdavo, o siauresnio snukio nodozaurai galbūt pasirinkdavo tam tikrus lapus.
Bitės įgėlimas
200px|miniatiūra|dešinėje|Nutrauktas bitės pilvelio galiukas su geluonimi, pakibęs ant drabužio paviršiaus 200px|miniatiūra|dešinėje|Nuo bitės įgėlimo ištinusi viršutinė lūpa Bitės įgėlimas – odos, kartais kito kūno paviršiaus pažeidimas, kai bitinio vabzdžio (naminės bitės, kamanės ir pan.) geluonis praduria odą (gleivinę ar pan.) ir paprastai suleidžia nuodų. Bičių įgėlimas gana skausmingas, bet nėra pavojingas, tačiau nuodai gali sukelti anafilaksinį šoką, kuris labai pavojingas. Gėlimo metu bitės organizmas išskiria pavojaus feromonus, kurie verčia juos užuodusias bites atakuoti.
Geluonis turi ir nemažai kitų plėviasparnių vabzdžių (vapsvos, širšuolai, geliančios skruzdėlės), tačiau jų gėlimo mechanizmai ir nuodų sudėtis dažniausiai yra skirtingi.
Naminės bitės įgėlimas
Naminės bitės, esančios toli nuo lizdo ir renkančios nektarą ar žiedadulkes, paprastai gelia tik užmintos ar pagautos. Aktyviai puola ir gelia tada, kai suvokia grėsmę savo lizdui (aviliui). Signalu dažnai tarnauja išskirti pavojaus feromonai.
Bitės darbininkės, užpuolusios žmogų ar kitą žinduolį, paprastai gali įgelti tik vieną kartą. Jų geluonis turi užkarpas (barzdeles), kurios užsikabina už tvirtos elastingos odos, todėl geluonis įstringa odoje. Bitei bandant ištraukti geluonį ar įgeltam žmogui numušant bitę geluonis su nuodų aparatu išsirauna iš bitės pilvelio, neretai atitrūksta paskutinis pilvelio segmentas su visu geluonies aparatu. Kartu dažnai išsirauna dalis žarnyno. Dėl to bitė įgelti antrą kartą negali ir netrukus žūsta. Naminės bitės (Apis) yra vieninteliai plėviasparniai, kurių geluonys turi ryškias užkarpas. Tik kai kurių vapsvų geluonys turi nežymias užkarpas.
Gėlimo metu geluonis suleidžia bičių nuodų, kartu į orą išskiriami pavojaus feromonai. Šių feromonų išskiriama žymiai daugiau, jei bitė smarkiai sužeidžiama ar sutraiškoma. Pavojaus feromonai, paskildę netoli avilio, pritraukia kitas bites, kurios irgi ima pulti. Bičių puolimas baigiasi dažniausiai užpultajam pabėgus arba žuvus. Ant kūno patekę pavojaus feromonai gana sunkiai nusiplauna vandeniu, tad išnirus iš vandens bitės vėl ima pulti.
Spiečius būna palyginti mažai agresyvus, kadangi jis neturi medaus atsargų ar perų, kuriuos reikėtų ginti.
Nors motinėlės žmogui galėtų įgelti kelis kartus iš eilės, jos gelia tik savo konkurentes kitas motinėles. Bitininkai, kurie užsiima motinėlių auginimu, dirba su daug motinėlių, tad į jų rankas motinėlės kartais gelia, nes ant jų dažnai lieka svetimų motinėlių kvapiųjų medžiagų.
Pagrindinis bičių nuodų komponentas, sukeliantis žinduoliams skausmą yra toksinas melitinas. Skausmą stiprina ir sukelia niežulį histaminas ir keli kiti biogeniniai aminai.
Apiterapijoje bičių nuodais gydo artritą ir kitas skausmingas būsenas.
Gydymas
Įgėlus bitei pirmas pagalbos žingsnis yra geluonies pašalinimas. Geluonis turi būti pašalintas kuo greičiau, nes nuo įgėlimo momento į žaizdelę pumpuojami nuodai. Ištraukimo metodas nėra svarbus, galima tiek nubraukti peilio ašmenimis, nagu ar kreditinės kortelės kraštu, tiek ištraukti sužnybus pincetu, pirštais ar nagais. Literatūroje dažnai nurodoma, kad negalima nutrūkusio galiuko suspausti, kad nebūtų įšvirkšta daugiau nuodų, bet eksperimentai rodo, kad suspaudus nuodų aparatą įšvirkščiama dozė nepadidėja.
Pašalinus geluonį skausmą ir tinimą galima silpninti šaltu kompresu.
Įgėlimo poveikį silpninti tradiciškai siūloma tokiomis priemonėmis kaip tabako pasta, valgomoji druska, maistinė soda, papainas, dantų pasta, molis, česnakas, šlapimas, svogūnas, aspirinas ar net pridedant varinę monetą. Dažnai teigiama, kad nuo bičių įgėlimų kaip ir nuo medūzų nudilginimų padeda amoniako turintys skysčiai, pvz., langų valiklis, kuriais reikia nedelsiant patrinti įgeltą vietą ir nuplauti nuodus. Taip pat, atseit, šiek tiek padeda ir prakaitas, kuris turi šiek tiek amoniako.
Bičių nuodai yra rūgštiniai, juose yra rūgštinio peptido melitino. Trynimas amoniako turinčiais skysčiais dažnai siūlomi kaip būdas neutralizuoti nuodus. Tačiau tai labai abejotina, nes nuodai įpurškiami po oda į audinius, kur plaunant bazinės medžiagos nepatenka, tad ir negali neutralizuoti. Įgėlimo metu įšvirkščiama labai mažai (5-50 mikrogramų) nuodų, tačiau ir didelis kiekis bazinių medžiagų įgėlimo vietoje vargiai gali taip neutralizuoti pH, kad nuslopintų skausmą.
Įgėlimo vieta gali būti skausminga kelias valandas. Patinimas ir niežulys gali trukti savaitę. Įgeltos vietos negalima kasinėti, nes tai tik pailgina niežulį ir patinimo trukmę. Jei reakcija įgeltoje vietoje trunka ilgiau kaip savaitę ar apima plotą ilgesnį kaip 7–10 cm, reikia kreiptis į gydytoją. Gydytojai dažnai rekomenduoja imunizaciją nuo stabligės. Apie 2% įgeltų žmonių susiformuoja padidinto jautrumo būsena, tad dar sykį įgeltiems poveikis būna gerokai sunkesnis. Įjautrinimas gali prasidėti tiek po vieno įgėlimo, tiek po kelių įgėlimų iš eilės su normalia reakcija. Labai alergiški žmonės nuo bičių nuodų baltymų gali patirti anafilaksinį šoką. Tai kelia grėsmę gyvybei ir prireikia skubios pagalbos. Žmonės, kurie žino esantys labai alergiški, gali nešiotis adrenalino preparatą EpiPen švirkšte, kuris padeda prasidėjus anafilaksiniam šokui.
Žmonėms, kurie patiria sunkias ar gyvybei gresiančias reakcijas į vabzdžių įgėlimus, Džonso Hopkinso universiteto tyrėjai sukūrė seriją injekcinių antialerginių preparatų iš vis didesnių koncentracijų gamtinių nuodų, kurie sudaro efektyvią imuninę apsaugą nuo vabzdžų įgėlimų, paprastai visam gyvenimui.
Antanas Pranas Kneižys
Antanas Pranas Kneižys (1893 m. birželio 25 d., senuoju stiliumi birželio 12 d. Mediniškiai, Rozalimo valsčius – 1970 m. lapkričio 11 d. Našua, Naujasis Hampšyras) – JAV lietuvių spaudos darbuotojas.
Kempiniukas Plačiakelnis (1 sezonas)
Kempiniukas Plačiakelnis pirmasis sezonas – animacinio serialo „Kempiniukas Plačiakelnis“ sezonas. Jis pradėtas transliuoti per „Nickelodeon“ televiziją 1999 m. gegužės 1 d. ir baigtas rodyti 2000 m. balandžio 8 d. Iš viso sezoną sudarė 20 serijų.
MHSK Taškent
Markaziy Harbiy Sport Klubi (MHSK) – buvęs Uzbekijos futbolo klubas iš Taškento.
Istorija
Klubo ištakos siekia 1945 m. Perkurtas 1992 m.
Žaidė uzbekų Aukščiausioje futbolo lygoje. Po 2001 m. sezono komanda išformuota.
Ordinacija
thumb|250px|Svarbiausios didikų valdos Abiejų Tautų Respublikoje. Dalis jų priklausė ordinacijoms Ordinacija  – bajorų giminių valdytos didžiulės žemės valdos Abiejų Tautų Respublikoje ir vėliau, egzistavusios XV–XX a. Tai buvo vietinis majorato atitikmuo, vienas didikų valstybių tipas greta kunigaikštysčių ir ponijų. Jos nesutapo su administraciniais vienetais.
Ordinacijas oficialiai įsteigė Steponas Batoras XVI a. pabaigoje. Ordinacijoms vadovavo vienas giminės atstovas, taip vadinamas ordinatas, ir egzistuodavo ordinacijas valdžiusios dinastijos. Ordinacijos turėdavo administracinį centrą su pagrindiniu dvaru ir būdavo skaidomos į smulkesnius vienetus – dvarus.
ATR laikotarpio ordinacijos
Nuo XIX a., panaikinus ATR, ordinacijos nebuvo panaikintos, o Rusijos, Austrijos ir Prūsijos teritorijose gausiai steigėsi naujos, kurias valdė vietinės bajorų giminės.
Operetė
thumb|right|300px|Scena iš operetės Operetė ( 'maža opera') – sceninis muzikinis veikalas; žaismingo siužeto vaidinimas su muzika ir šokiais.
Operetės istorija
Operetė atsirado XIX a. viduryje Prancūzijoje. Jos pradininkai kompozitoriai Ž. Ofenbachas (Jacques Offenbach) („Orfėjas pragare“, „Gražioji Elena“) ir F. Hervė Paryžiuje atidarė operetės teatrus ir statė savo pačių kūrinius.
Savitos operetės mokyklos susiformavo XIX a. 7 dešimtmetyje Vienoje ir Londone. Nuotaikingu sąmojumi, liaudiška melodinga muzika ypač pagarsėjo Vienos kompozitorių J. Štrauso (sūnaus) (Johann Strauss, Jr.) („Vienos kraujas“), F. Leharo (Franz Lehár) („Linksmoji našlė“), O. Štrauso (Oscar Straus), I. Kalmano (Emmerich Kálmán) („Bajaderė“) operetės.
Lietuvoje pirmąsias operetes sukūrė M. Petrauskas. Jis parašė dvi dešimtis įvairių siužetų operečių. Kompozitoriaus operetes statė Vilniuje, Kaune ir kituose didesniuose Lietuvos miestuose. Kompozitoriaus kūriniai buvo nesudėtingi, skirti saviveiklininkų pajėgoms, neišplėtotos veikėjų muzikinės charakteristikos, nesudėtinga muzikinė kalba. Operečių orkestro partijos neišliko.
Jautrusis musėkautas
Jautrusis musėkautas (Dionaea muscipula) – saulašarinių (Droseraceae) šeimos vabzdžiaėdis augalas, priklausantis monotipinei musėkauto (Dionaea) genčiai.
Šis augalas ant lapų turi šeriškus dantelius, kurių pamate esančios liaukos išskiria nektarą. Kai vabzdys užlipa ant lapo ir paliečia tuos dantelius, lapas susiglaudžia. Susineriantys danteliai neleidžia vabzdžiui ištrūkti. Tada liaukos išskiria virškinamąsias sultis su fermentais, suskaido auką ir augalas pasisavina maisto medžiagas. Ši specifinė gaudyklė vabzdžius privilioja spalva, taip pat ultravioletinėje šviesoje matomais žymekliais ir nektaru.
Paplitęs JAV: Pietų ir Šiaurės Karolinoje, Floridoje, Kalifornijoje. Auga pakrančių pievose.
thumb|left|210px|Musėkauto augimas
La Toma
La Toma  – miestas Argentinoje, šiaurinėje San Luiso provincijos dalyje, apie 80 km į šiaurės rytuos nuo San Luiso. Koronel Pringleso departamento centras. 6,7 tūkst. gyventojų.
Miestas susikūrė 1905 m., nutiesus geležinkelį. La Toma – svarbus onikso gavybos centras. Dirbinių iš onikso gamyba. Miestas tampa svarbiu turistiniu centru. Lankytojai gali išvysti įspūdingų indų ir kitų dirbinių iš onikso. Taip pat galima nukeliauti į kasyklas. Yra minerologijos muziejus, kuriame galima išvysti apie 700 mineralų rūšių iš visos šalies.
Negură Bunget
„Negură Bunget“ (tar. neguria bundžet – 'juodas rūkas') – Rumunijos juodojo ir folklorinio metalo grupė iš Transilvanijos miesto Timišoaros.
Grupė susikūrė 1994 m. kaip duetas, kurį sudarė atlikėjai Hupogrammos ir Negru. 1996 m. jie išleido savo debiutinį albumą Zîrnindu-să. Vėliau prie grupės prisijungė daugiau narių, „Negură Bunget“ išleido dar kelis albumus. 2006 m. grupė išleido gero kritikų vertinimo susilaukusį albumą OM. 2009 m. išsiskyrė grupės įkūrėjų Hupogrammos bei Negru keliai. Negru subūrė naują sudėtį ir tęsia grupės veiklą. 2010 m. jie išleido albumą Vîrstele Pamîntului.
„Negură Bunget“ muzikos tematika – dvasiniai ieškojimai, krašto istorija, senosios kultūros.
Antanas Kasakaitis
Antanas Kasakaitis (1870 m. rugsėjo 13 d. Subačiškės, Gudelių valsčius – 1960 m. gruodžio 21 d. Čikaga) – Lietuvos pedagogas, vertėjas, visuomenės veikėjas.
Biografija
1889 m. baigė Veiverių mokytojų seminariją. Negavęs darbo Lietuvoje mokytojavo Nure (Lenkija). 1905 m. vienas Lietuvos mokytojų sąjungos steigėjų. 1906–1913 m. mokytojavo Surviliškio pradžios mokykloje (Kėdainių apskritis), čia su K. Paltaroku įsteigė Lietuvių katalikų blaivybės draugijos skyrių. 1913 m. vėl buvo priverstas išvykti į Lenkiją, Varšuvoje mokytojavo pradžios mokykloje, Varšuvos lietuvių savišalpos draugijos narys, Nepriklausomos Lietuvos sąjungos pirmininkas. Lietuvai atkūrus nepriklausomybę – Lietuvos konsulas Lenkijoje. 1923 m. grįžęs į Lietuvą iki 1936 m. dirbo Švietimo ministerijos mokyklų inspektoriumi. 1926–1936 m. Knygų leidimo, 1929–1932 m. Lietuvių kalbos rašybos komisijų narys. 1938 m. jo iniciatyva įkurta Pentupio pradžios mokykla (Marijampolės apskr.). 1944 m. išvyko į Vokietiją, 1950 m. – į JAV.
Platino lietuvišką spaudą, bendradarbiavo žurnale „Ūkininkas“, „Vilniaus žinios“, „Švietimo darbas“, „Lietuva“, „Lietuvos aidas“, „Tautos mokykla“ ir kituose. Išvertė H. Spencerio knygą „Proto, doros ir kūno auklėjimas“ (1927 m.).
KK123
Krašto kelias 123 – kelias, jungiantis Biržus, Pandėlį ir Rokiškį. Kelio ilgis – 66,75 kilometro. Šiame krašto kelyje „juodųjų dėmių“ nėra.
Kelias prasideda į pietus nuo Rokiškio, sankryžoje su. Eina Rokiškio ir Biržų rajonų savivaldybių teritorijomis. Svarbiausios gyvenvietės – Rokiškis, Pandėlys, Papilys. Baigiasi Biržuose, Respublikos g.
Ties Kazliškiu kerta Nemunėlį. Ties Kučgaliu ir pačiu Biržų miestu du kartus kerta Apaščios upę.
Lietuvos knygnešio draugija
Lietuvos knygnešio draugija – Lietuvos visuomeninė organizacija, sauganti knygnešių atminimą ir skleidžianti knygnešystės idealus.
Istorija
Lietuvos knygnešio draugijos ištakos siejamos su 1983 m. ekspedicija, skirta laikraščio „Aušra“ šimtmečiui (vadovas Gediminas Ilgūnas). Suradę knygnešių kapų, ekspedicijos dalyviai be oficialaus leidimo įrengė paminklines lentas P. Pučiliauskui Slavikuose, K. Gumbelevičiui ir P. Šembeliui Pasvalyje, K. Burokui Kupiškyje, daraktorėms E. ir M. Palubenskaitėms Vilkijoje, M. Davainiui-Silvestraičiui Vilniaus Rasų kapinėse.
Lietuvos knygnešio draugija įkurta 1988 m. Vilniuje. Vienija knygnešių palikuonis ir visus norinčiuosius prisidėti prie draugijos veiklos. Veikia prie Lietuvos kultūros fondo. Draugijos skyrius turi Kaunas, Šiauliai, Marijampolė, Vilkaviškis, Vištytis, Kietaviškės, Plungė.
Veikla
Lietuvos knygnešio draugija renka knygnešystės dokumentus, prisiminimus ir išlikusius knygnešių daiktus. Rengia „Knygnešio dienos“ minėjimą, konkursus, parodas, vaidinimus, seminarus apie knygnešius, tvarko jų kapus, stato paminklus arba inicijuoja jų statymą, sodina ąžuolų giraites ir kita. Leidžia nuo 1989 m. leidinį „Knygnešių krivūlė“, knygas apie knygnešius. Už knygnešystės idėjų puoselėjimą teikia knygnešių M. Survilos, A. Griganavičiaus, M. Račkaus, aušrininko S. Gimžausko, daraktorės K. Šilauskaitės vardinius apdovanojimus.
1989 m. surinko lėšų P. Rimšos skulptūrai „Lietuvos mokykla 1864–1904 m.“ atkurti, ji 1994 m. pastatyta Kaune. Lietuvos knygnešio draugijos iniciatyva 1990 m. sukurtas dokumentinis filmas apie Onuškio knygnešį M. Stankevičių (rež. J. Skomskis). 1991–1994 m. Vilniaus mokytojų namuose veikė draugijos įkurta „Knygnešio skaityklėlė“. Nuo 1988 m. pirmininkė Irena Kubilienė.
Assassin's Creed Syndicate
Assassin's Creed Syndicate – 2015 m. nuotykių ir veiksmo kompiuterinis žaidimas, sukurtas studijos „Ubisoft Quebec“. Žaidimas išleistas 2015 m. spalio 23 d. Pritaikytas Microsoft Windows, PlayStation 4 ir Xbox One platformoms. Tai jau devintasis „Assassin's Creed“ serijos kompiuterinis žaidimas.
Žaidimas sukurtas pagal trečiojo asmens valdymo perspektyvą. Jame galima keliauti tiek pėsčiomis, tiek vežimu. Veiksmas vyksta tolimoje praeityje, karalienės Viktorijos laikų Londone, remiantis tikro pasaulio įvykiais. Jų viduryje yra atsidūrę per šimtmečius nesutaikomi asasinai, kovojantys už taiką prieš tamplierius. Pagrindiniai herojai – dvyniai Džeikobas ir Ivi stengiasi susigrąžinti atimtą miestą iš tamplierių rankų, vykdydami įvairiausius nusikaltimus. Atviro pasaulio režimo dėka žaidėjai gali laisvai keliauti po Londono apylinkes. left|thumb|300px|Žaidimo kraštovaizdis
Baciutai
Baciutai  – kaimas Lenkijos šiaurės rytuose, Turosnės valsčiuje, Balstogės apskrityje, Palenkės vaivadijoje. Kaimas yra apie 9 km į šiaurės vakarus nuo Turošn Košcelnos ir apie 15 km į pietvakarius nuo vaivadijos centro Balstogės. Kaime yra Baciuty geležinkelio stotelė.
Istorija
Pirmą kartą rašytiniuose šaltiniuose kaimas paminėtas 1504 metais. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. 1831 m. siaučiant cholerai kaime mirė 5 žmonės. 1931 m. rugpjūčio 7 d. šalia kaimo įvykus traukinių avarijai žuvo 6 žmonės. XVIII a. kaime pastatyta Baciutų Šv. Barboros koplyčia, kuri yra įtraukta į Palenkės vaivadijos saugomų istorijos paminklų sąrašą.
Ispanijos futbolo varžybos 2009–2010 m.
Ispanijos futbolo varžybos 2009–2010 m.
Dūdėnai
Dūdėnai – kaimas Molėtų rajono savivaldybėje, 6 km nuo Giedraičių.
Istorija
1711 m. Videniškių bažnyčios santuokų metrikų knygos kaimą de uilla Dudiszki galima tapatinti su dab. Dūdėnais.
Kazys Ambrozaitis (1911)
Kazys Ambrozaitis (1911 m. liepos 24 d. Ardiškiuose, Viduklės valsčius, Raseinių apskritis – 2017 m. sausio 2 d. Vilniuje) – Lietuvos gydytojas rentgenologas, habilituotas biomedicinos mokslų daktaras.
Biografija
1935 m. su pagyrimu baigė Vytauto Didžiojo universitetą. 1937–1938 m. mokėsi Kauno karo mokykloje. 1966 m. medicinos mokslų daktaras. 1988 m. Lietuvos katalikų mokslų akademijos narys.
1939 m. gydytojas Šiluvoje, nuo 1940 m. Kaune, universiteto klinikų Vidaus ligų skyriuje. 1945–1947 kalėjo Vorkutos lageryje. 1949–1957 dirbo ligoninėje Vilniuje, 1957–1969 m. Onkologijos instituto Rentgenologijos ir radiologijos skyriaus, 1969–1989 m. Vilniaus universiteto Rentgenologijos ir ftiziatrijos katedros vedėjas; nuo 1970 m. profesorius.
1972–1990 m. vadovavo Lietuvos rentgenologų ir radiologų draugijai. Nuo 1995 Lietuvos veiklios ilgaamžystės akademijos viceprezidentas.
Žmona Birutė Kučinskaitė, pediatrė, sūnūs Arvydas Ambrozaitis ir Ramūnas Ambrozaitis.
Mokslinė veikla
Su kitais sukūrė elektrorentgenografijos metodą ir jį įdiegė praktikoje. Paskelbė apie 300 mokslinių publikacijų. 14 knygų autorius ir bendraautoris.
Ukrainos politinė sistema
Ukraina – demokratinė parlamentinė-prezidentinė respublika. Įstatymų vykdomoji valdžia priklauso vyriausybei, leidžiamoji – parlamentui. Aukščiausias teisinis organas – konstitucinis teismas.
Politinė istorija
2006 m. šalyje kilo politinė krizė kuri baigėsi 2006 m. rugpjūčio pradžioje prezidento Viktoro Juščenkos sprendimu paskirti Viktorą Janukovičių ministru pirminiku.
2007 m. kovo pabaigoje – balandžio pradžioje kilo krizė, kada prezidentas V. Juščenka nusprendė paleisti parlamentą – Aukščiausiąją Radą, remdamasi institucijos priimtu straipsniu, leidžiančiu frakcijoms nepriklausantiems deputatams individualiai prisijungti prie koalicijos, kas prieštarauja Ukrainos konstitucijai. Sostinėje Kijeve kilo masinės demonstracijos tarp „geltonųjų“ (Juščenkos šalininkų) ir „mėlynųjų“ (Janukovičiaus šalininkų). Priešlaikiniuose rinkimuose daugiausiai mandatų turėjo V. Janukovičiaus vadovaujama Regionų partija, valdančiąją koaliciją sudarė provakarietiškieji blokas „Mūsų Ukraina“, bei Julijos Timošenko blokas.
2008 m. rudenį valstybėje kyla dar viena politinė krizė, Tarybai nesutarus kaip raguoti į karą Gruzijoje. Prezidentui paleidus parlamentą, jos pirmininkas Arsenijus Jaceniukas, atsisakęs palikti savo postą, balsavimu buvo atstatidintas, paskirta data priešlaikiniams rinkimams – 2008 m. gruodžio 7, tačiau vėliau perkelta į nenustatytą datą 2009 m. Politinė krizė buvo lokalizuota paskyrus naują Tarybos pirmininką – Volodymyrą Lytvyną. Priešlaikiniai rinkimai atšaukti.
2010 m. prezidento rinkimuose opozicijos lyderis Viktoras Jankuvičius nugalėjo ministrę pirmininkę, buvusią aktyvią „oranžinės revoliucijos“ veikėją, Juliją Timošenko. V. Janukovičiaus įnauguracija įvyko vasario 25 d.
Įstatymų vykdomoji valdžia
Vykdomąją valdžią atstovauja Prezidentas. Nurodo užsienio ir vidaus politikos kryptis bei reprezentuoja valstybę. Taip pat skiria ambasadorius, pasirašo tarptautinius susitarimus. Prezidentas renkamas tiesiogiai kas 6 metus ir gali eiti pareigas 2 kadencijas.
Įstatymų leidžiamoji valdžia
Įstatymų leidžiamąją valdžią sudaro vyriausybė ir parlamentas. Deputatų kadencija – 5 metai.
Teisinė valdžia
Teisinė valdžia nepriklausoma nuo įstatymų leidžiamosios ir vykdomosios. Aukščiausias organas – konstitucinis teismas. Jis gali anuliuoti įstatymus, parlamento aktus, prezidento įsakus ir Krymo parlamento aktus, jei jie pažeidžia Ukrainos konstituciją. Ukrainos Aukščiausiasis Teismas yra pagrindinė teisminės valdžios institucija.
Partijos
Ukrainoje veikia daugybė politinių partijų, kurių daugelis turi labai nedidelį narių skaičių ir plačiajai visuomenei yra nežinomos. Nedidelės partijos jungiasi į rinkiminius daugiapartinius blokus.
Savivalda
Iš esmės garantuojama vietos savivaldos teisė. Savivaldybių tarybos ir miestų merai renkami tiesioginiuose rinkimuose. Praktiškai, vietos savivaldos įgyvendinimas yra ribotas.
Government of Ukraine युक्रेन की सरकार
Makedonijos futbolo varžybos 1997–1998 m.
Makedonijos futbolo varžybos 1997–1998 m.
Bikazo tarpeklis
thumb|250px|Bikazo tarpeklis.
Bikazo tarpeklis  – tarpeklis, išsidėstęs Niamco ir Hargitos apskrityse, šiaurės rytų Rumunijoje. Tarpeklį, esantį rytų Karpatuose, suformavo jame tekanti Bikazo upė. Bikazo tarpekliu eina kelias, jungiantis Moldovos bei Transilvanijos regionus. Tarpeklis tęsiasi apie 8 km.
AFC Azijos taurė
Rezultatai
Pastabos
Litani
Litani  – upė vidurio Libane, vienas iš svarbiausių vandens išteklių šalyje. Upė prasideda derlingame Bekos slėnyje, vakarų Baalbeke ir įteka į Viduržemio jūrą vakarų Tyre. Siekianti 140 km ilgį, Litani yra ilgiausia upė Libane, kurioje per metus vidutiniškai prateka 920 milijonų kubinių metrų vandens. Litani yra labai svarbi geriamojo vandens gavybai ir hidroelektrinei, esančiai pietų Libane.
San Giorgio Maggiore
San Džordžijo Madžiorė ( San Giorgio Maggiore, iš italų k. Šv. Jurgio didžioji) gali reikšti:
Kupiškėnų mintys
Kupiškėnų mintys – Kupiškio rajono laikraštis, einantis nuo 1946 m. spalio 22 d. Kupiškyje, Gedimino g. 34.
Istorija
Iki 1950 m. buvo Kupiškio apskrities laikraštis, 1950–1990 m. – LKP Kupiškio rajono komiteto ir Liaudies deputatų tarybos leidinys, nuo 1990 m. – laikraštis visuomenei. Steigėja ir leidėja UAB „Kupiškėnų mintys“.
Iki 1961 m. vadinosi „Stalino keliu“, nuo 1961 m. lapkričio – „Komunizmo keliu“, nuo 1989 m. Nr. 20 – „Kupiškėnų mintys“. 1947 m. ėjo kartą per savaitę, 1948–1950 m. – dukart-triskart, 1951–1961 m. – dukart, vėliau – triskart per savaitę, nuo 1990 m. ėjo du kartus per savaitę, o nuo 1998 m. – eina tris kartus per savaitę. Tiražas 1946 m. – 5000 egz., 1987 m. – 4100 egz., 1992 m. – 7800 egz., 1997 m. – 5800 egz.